Կամո Աղաջանյան

Կամո Աբգարի Աղաջանյան (դեկտեմբերի 13, 1971(1971-12-13), Ուխտաձոր, ԼՂԻՄ, Ադրբեջանական ԽՍՀ, ԽՍՀՄ), պետական և ռազմական գործիչ, գեներալ-լեյտենանտ, Արցախի Հանրապետության նախկին ոստիկանապետ (2013 թվականի մարտի 25-2018 թվականի հունիսի 6), 2020 թվականին նշանակվել է ԱԱԾ տնօրեն (2020 թվականի մայիսի 29 - 2020 թվականի դեկտեմբերի 22)։


== Կենսագրություն ==
Ծնվել է 1971 թվականի դեկտեմբերի 13-ին ԼԻՄ-ի Ուխտաձոր գյուղում։ 1989-1991 թվականներին ծառայել է ԽՍՀՄ Զինված ուժերում։ 1991 թվականից կամավոր անդամակցել է Արցախի ազատագրման պայքարին, ակտիվ մասնակցություն է ունեցել հայրենի Ուխտաձորի, Հադրութի շրջանի, Մարտակերտի շրջանի, Վարանդայի շրջանի, Ջրականի շրջանի, Կովսականի շրջանի, Քաշաթաղի շրջանի և Քարվաճառի շրջանների ազատագրման մարտերին։ 1992 թ. փետրվարի 1-ին նշանակվել է ԼՂՀ-ի ինքնապաշտպանական  ուժերի Ուխտաձորի ջոկատի հրամանատար, 1993թ. փետրվարի 1-ից ՝ պաշտպանական շրջանի հրամանատարի տեղակալ՝ այնուհետեվ հրամանատար։ 1994 թ. հունվարի 4-ին մարտական գործողությունների ընթացքում վիրավորվել է, ապաքինվելուց հետո վերադարձել շարք։ 1997 թ. ընդունվել և 2001 թ. ավարտել է ՀՀ Աբովյանի «Գրիգոր Նարեկացի» համալսարանի իրավաբանական ֆակուլտետը։ 
Ակտիվ մասնակցություն է ունեցել 2016 թ. քառօրյա պատերազմին և 2020 թ. 44-օրյա պատերազմին։


=== Կրթություն ===
1997թ. ընդունվել և 2001թ. ավարտել է Աբովյանի «Գրիգոր Նարեկացի» համալսարանը։


=== Աշխատանքային գործունեություն ===
1991-1994 թվականներին մասնակցել է Հադրութի, Մարտակերտի, Մարտունու, Լաչինի, Քարվաճառի շրջանների ինքնապաշտպանական և ազատագրական մարտերին։
1992-1993 թվականներին եղել է՝ ՊԲ դասակի, 1993-1995 թվականներին՝ վաշտի հրամանատար, 1995-1996 թվականներին՝ գումարտակի հրամանատարի տեղակալ, 1996-1997 թվականներին՝ հրամանատար, 1997-1999 թվականներին՝ Հադրութի ՊՇ հրամանատարի տեղակալ, 1999-2003 թվականներին՝ հրամանատար, 2003-2004 թվականներին՝ № դիվիզիայի հրամանատարի տեղակալ, 2004 - 2008 թվականը՝ հրամանատար։
2008թ. Հուլիսի 14-ից - 2010թ. Օգոստոսի 12  ՊԲ հրամանատարի տեղակալ։
2010թ. Օգոստոսի 12-ից  2013թ. - Մարտի 21  ՀՀ ԶՈՒ 1-ին բանակային կորպուսի հրամանատար։
2013 թվականի մարտի 21-ին ՀՀ Նախագահի հրամանագրով ազատվել է Հայաստանի Հանրապետության պաշտպանության նախարարության առաջին բանակային կորպուսի հրամանատարի պաշտոնից։
2013 թվականի մարտի 25-ից  - 2018թ. Հունիսի 6 ԼՂՀ ԿԱ  ոստիկանության պետ։
2019թ. Փետրվարի 15-ին նշանակվել է ԱՀ նախագահի ներկայացուցիչ - Հատուկ հանձնարարությունների գծով։
2020 թվականի մայիսի 26-ից - մայիսիս 29  ԱՀ Ոստիկանության պետի տեղակալ։
2020 թվականի մայիսիս 29-ից - 2020 թվականի Դեկտեմբեր 22  ԱՀ ԱԱԾ տնօրեն։
2020 թվականի մայիսիս 29-ին ԱՀ նախագահի հրամանագրով շնորհվել է Գեներալ Լեյտենանտի բարձրագույն զինվորական կուչում։
2020 թվականւի Դեկտեմբերի 2-ից նշանակվել է ԱՀ նախագահի ներկայացուցից - Հատուկ հանձնարարությունների գծով Հյաստանի Հանրապետությունում։


== Բողոքի ակցիաներ Ստեփանակերտում և մեղադրանքներ Կամո Աղաջանյանի նկատմամբ ==

Ըստ ականատեսների վկայությունների հիման վրա ԶԼՄ-ներում տարածված տեղեկության, 2018 թվականի հունիսի 1-ին Ստեփանակերտում ԱՀ ԱԱԾ մի խումբ աշխատակիցներ ծեծի են ենթարկել երկու քաղաքացու՝ ոստիկանների լռելյայն ներկայությամբ, որից հետո ոստիկանները բերման են ենթարկել ծեծվածներին, այլ ոչ թե ծեծողներին։ Դրանից հետո նույն օրը երեկոյան տասնյակ դժգոհ քաղաքացիներ փակել են Ստեփանակերտի ավտոկայանի հարակից կենտրոնական փողոցը, դրանով մեկնարկելով Արցախում հունիսյան բողոքի ակցիաները։ Ցուցարարների հիմնական պահանջն է Արցախի Հանրապետության բանակից բացի բոլոր ուժային կառույցների ղեկավարների՝ Արշավիր Ղարամյանի (ԱՀ ԱԱԾ պետ) Կամո Աղաջանյանի (ԱՀ ոստիկանապետ), Արթուր Մոսիյանի (ԱՀ գլխավոր դատախազ)։
2018 թվականի հունիսի 4-ին լրատվամիջոցները տարածել են ցույցին մասնակցելու նպատակով Հադրութից Ստեփանակերտ ժամանաց մի խումբ երիտասարդների հետ հարցազրույց, որտեղ նրանք բողոքել են ծագումով հադրութեցի Արցախի Հանրապետության ոստիկանապետ Կամո Աղաջանյանից և նրա ազգականներից։ Երիտասարդների ներկայացմամբ՝ ոստիկանապետ Աղաջանյանի մերձավորները իրենց և իրենց ընկերներին սպառնացել են «աշխատանքից ազատել, եթե իրենք մասնակցեն բողոքի ցույցերին, տարբեր ճնշումներ են բանեցրել, և դա նորություն չէ»։ Ըստ երիտասարդներըի, «Եթե Հայաստանում Սերժիկ-Սաշիկ-Լևոն ախպերությունն էր, ապա Հադրութում Աղաջանյան ախպերությունն է»։


== Պարգևներ ==
Պարգևատրվել է՜
«Մարտական խաչ» 1-ին աստիճանի շքանշան (Հայաստան)
Արցախի Հանրապետության Մարտական խաչ 1-ին աստիճանի շքանշան
Արցախի Հանրապետության «Մարտական խաչ» 2-րդ աստիճանի շքանշանով։


== Ընտանիք ==
Ամուսնացած է, ունի երեք զավակ։


== Տես նաև ==
Մայիս Բարխուդարով


== Ծանոթագրություններ ==